П Р О Т О К О Л   № 9
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 09.04.2019 г.

Днес, 09.04.2019 г. /вторник/ от 11.00 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова

ЧЛЕНОВЕ:  Калина Чапкънова - отсъства
    Евгени Диков 
						   
На заседанието присъстват: експертният сътрудник на комисията Светла Кирилова – старши експерт в отдел „ЧРАОСВ” и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Становища от административните ръководители на РП-Видин и РП-Силистра във  връзка с решението на КСА-ПК по протокол № 8/27.03.2019 г., т. 1 за увеличаване щатната численост на РП-Русе, чрез съкращаване на щатната численост на РП-Видин с 1 / една/ щ.бр. за длъжност „съдебен деловодител" и РП-Силистра с 1 /една/ щ.бр. за длъжност „съдебен секретар"./вх. № ВСС-3605/05.04.2019 г. и вх. № ВСС-3605/04.04.2019 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА за сведение становищата от административните ръководители на РП-Видин и РП-Силистра. 

1.2. ПРЕДЛАГА на Прокурорската колегия на ВСС, на основание чл. 30, ал. 5, т. 8 от ЗСВ, ДА СЪКРАТИ щатната численост на Районна прокуратура - Габрово, с 1 /една/ свободна щ.бр. за длъжност „съдебен деловодител“ и на Районна прокуратура - Силистра с 1 /една/ свободна щ.бр. за длъжност „съдебен секретар".

1.3. ПРЕДЛАГА на Прокурорската колегия на ВСС, на основание чл. 30, ал. 5, т. 8 от ЗСВ, ДА РАЗКРИЕ 2 /две/ щатни бройки – 1 /една/ за длъжност „съдебен секретар“ и 1 /една/ за длъжност „прокурорски помощник“ в Районна прокуратура – Русе.

1.4.  ИЗПРАЩА  на основание  чл. 30, ал. 5, т. 8 от ЗСВ,  решението по т. 1.2. на районния прокурор на Районна прокуратура – Габрово, за съгласуване.
1.5. След получаване на становищeто по т. 1.2, ВНАСЯ предложението в заседание на Прокурорската колегия на Висшия съдебен съвет, за разглеждане и произнасяне. 

2. ОТНОСНО: Предложение от главния прокурор за разкриване на 0,5 /половин/ щ.бр. за длъжност „чистач“ по щата на Районна прокуратура – Своге. /вх. № ВСС-4272/02.04.2019 г./

Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. СЪКРАЩАВА, на основание чл. 30, ал. 5, т. 8 от ЗСВ, 0,5 /половин/ свободна щатна бройка за длъжност „чистач“ в Окръжна прокуратура – София.
2.2. РАЗКРИВА, на основание чл. 30, ал. 5, т. 8 от ЗСВ, 0,5 /половин/ щатна бройка за длъжност „чистач“ в Районна прокуратура – Своге.
МОТИВИ: Съгласно длъжностното разписание в РП-Своге са утвърдени 4 щ.бр. за прокурори и пет щ.бр. за съдебни служители, което прави съотношение брой служители към брой магистрати 1:1,25 - близо до средното на страната. В щата на прокуратурата няма утвърдена щатна бройка за длъжността „чистач“, считано от 01.03.2011 г., тъй като същата е била трансформирана в „съдебен деловодител“.  До края на 2018 г. дейността по почистване и поддръжка на помещенията е била възложена на лице по граждански договор. От 01.01.2019 г. дейността по почистването се извършва от наличните служители в районната прокуратура. 
РП-Своге ползва етаж от сграда с обща застроена площ 502,84 кв.м. и приспадащите се 24,8 % от общите части на сградата и сутерена. На етажа са разположени общо 18 помещения, с прилежащи коридори и стълбище. 
Това налага необходимост от разкриване на 0,5 /половин/ щ.бр. за длъжност „чистач“, която може да се осигури от ОП-София.
В утвърдения щат на ОП-София към 01.01.2019 г. са разписани 2,5 /две и половина/ щ.бр. за длъжността „чистач“, от които към настоящия момент 2 щ.бр. са заети и 0,5 щ.бр. е свободна.
В ОП-София е създадена добра организация на дейността по почистване и поддръжка на помещенията в сградите, ползвани от ОП-София, като е осигурена взаимна заменяемост.  
Административният ръководител на ОП-София предлага щатната бройка за длъжността чистач в РП-Своге да се осигури чрез съкращаване на 0,5 свободна щ.бр. за тази длъжност от ОП-София.

ВНАСЯ предложението в заседание на Прокурорската колегия на Висшия съдебен съвет, насрочено на 17.04.2019 г., за разглеждане и произнасяне. 

3. ОТНОСНО: Предложение от главния прокурор за разкриване на 1 /една/ щ.бр. за длъжност „съдебен деловодител“ в Районна прокуратура – Елин Пелин. /вх. № ВСС-4100/29.03.2019 г./

Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. РАЗКРИВА, на основание чл. 30, ал. 5, т. 8 от ЗСВ, 1 /една/ щатна бройка за длъжност „съдебен деловодител“ в Районна прокуратура – Елин Пелин.
МОТИВИ: Съгласно длъжностното разписание в РП-Елин Пелин са утвърдени 5 щ.бр. за прокурори и 4,5 щ.бр. за съдебни служители, което прави съотношението  брой служители спрямо брой магистрати – 1:0,9, значително по-ниско от средното за районните прокуратури в страната – 1:1,29. С оглед недостатъчния брой на съдебните деловодители, работата на специализираната администрация е изключително затруднена и липсва възможност за оптимизиране. Недостигът на служители създава големи затруднения в работата на прокуратурата в случаите на отсъствие на служителите, поради ползване на отпуски. 
Това налага необходимост от разкриване на 1 щ.бр. за длъжност „съдебен деловодител“ в РП-Елин Пелин. Щатната бройка ще бъде финансово обезпечени за сметка на бюджета на ПРБ за 2019 г.

ВНАСЯ предложението в заседание на Прокурорската колегия на Висшия съдебен съвет, насрочено на 17.04.2019 г., за разглеждане и произнасяне. 

4. ОТНОСНО: Писмо от главния прокурор относно проект „Въвеждане на система за наблюдение и регулиране на натовареността на магистратите и съдебната администрация, създаване на стандарт за условията на труд в органите на съдебната власт и повишаване ефективността на работата им“, съгласно решение на КСА-ПК по протокол 8/27.03.2019 г., т. 3.  /вх. № ВСС-9994/05.04.2019 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ИЗПРАЩА писмото от главния прокурор на г-жа Калина Чапкънова – ръководител проект „Въвеждане на система за наблюдение и регулиране на натовареността на магистратите и съдебната администрация, създаване на стандарт за условията на труд в органите на съдебната власт и повишаване ефективността на работата им“.  

Т. Р А З Н И

5. ОТНОСНО: Писмо от директора на дирекция „Правна“ с приложен сигнал от съдебни служители от Окръжна прокуратура – Благоевград. /вх. № ВСС-3110/03.04.2019 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. На основание чл. 112 от АПК, ИЗПРАЩА сигнала от съдебните служители в Окръжна прокуратура – Благоевград, на административния ръководител на ОП-Благоевград, с копие до директора на дирекция „Правна“, по компетентност, като за резултатите от предприетите действия да бъде уведомена Комисията.

ПРЕДСЕДАТЕЛ 
НА КОМИСИЯТА:      /п/
			   ГЕРГАНА МУТАФОВА